Mülheim an der Ruhr

Mülheim an der Ruhr on kaupunki Nordrhein-Westfalenin osavaltiossa läntisessä Saksassa. Se sijaitsee Ruhrin metropolialueella rajoittuen Düsseldorfin, Essenin, Oberhausenin sekä Duisburgin kaupunkeihin. Ruhr-joki virtaa läpi kaupungin keskustan, ja Mülheimin lempinimi onkin kaupunki joen varrella ("Stadt am Fluss").

Mülheim on pinta-alaltaan 91,29 neliökilometrin suuruinen. Vuoden 2011 väestönlaskennan mukaan siellä asui 166 865 asukasta. Asukkaista 31,3 prosenttia oli protestantteja, 30,7 prosenttia roomalaiskatolisia ja loput 38,0 prosenttia muihin uskontoihin kuuluvia tai uskonnottomia. Kaupungin asukkaista 16,1 prosenttia on syntynyt Saksan ulkopuolella.

Mülheim mainittiin ensimmäisen kerran tekstissä vuonna 1093. Tuolloin se tunnettiin nimellä Mulinhem. Kaupunginoikeudet se sai kuitenkin vasta vuonna 1808. Nykyisin Mülheim an der Ruhr toimii kotipaikkana monelle yritykselle, kuten kansainväliselle supermarketketjulle Aldille.

Ystävyyskaupungit 
Mülheim an der Ruhrilla on kuusi ystävyyskaupunkia:
 Beykoz, Turkki
 Darlington, Yhdistynyt kuningaskunta
 Kfar Saba, Israel
 Kouvola, Suomi
 Opole, Puola
 Tours, Ranska.

Lähteet

Aiheesta muualla 

 Kaupungin viralliset sivut   

Nordrhein-Westfalenin kunnat
Saksan kaupungit